मीडिया को संबोधित करते हुए रजनीकांत ने प्रधान मंत्री नरेंद्र मोदी से कावेरी प्रबंधन बोर्ड के गठन में हस्तक्षेप की मांग की। प्रदर्शनकारी कावेरी नदी के जल आवंटन पर सुप्रीम कोर्ट के 16 फरवरी के आदेश को यथाशीघ्र लागू कराने के लिए बोर्ड के गठन की मांग कर रहे हैं। उन्होंने आईपीएल टीम चेन्नई सुपर किंग्स (सीएसके) के खिलाड़ियों से भी इस मामले में विरोध दर्ज कराने के लिए काली बैंड लगाकर खेलने की अपील की है। उन्होंने बीसीसीआई और आईपीएल से लोगों की भावनाओं को समझने की कहा है।